b'\n_START_ARTICLE_\nDragun (kalapati)\n_START_PARAGRAPH_\nAng dragun (Ingles: dragoon) ay isang lahi ng mga kalapating napaamo o domestikado na pinaunlad sa loob ng maraming mga taon ng mapiling pagpapalahi. Kasama ng iba pang sari-saring domestikadong mga kalapati, nanggaling ang lahat ng mga kalapating dragun mula sa Kalapating Bato o Columba livia (Rock Pigeon sa Ingles). Isa ang dragun sa mga lahi ng kalapating ginagamit sa pagpapaunlad ng mga Racing Homer o Pangkarerang Homer ("Pangkarerang Kalapating Umuuwi"). Ayon sa pagtukoy ni Moor noong 1735, isa itong napakatandang lahi ng kalapating nagmula sa Britanya.'